# Punt directe

En tennis, un punt directe o ace és un servei legal que no és tocat pel receptor, donant el punt al servidor.
Es veuen generalment en el primer servei d'un tennista, doncs la possibilitat d'efectuar un segon intent li dona marge a arriscar, colpejant la pilota amb la màxima força i apurant la col·locació de la pilota, cercant les cantonades de l'àrea de servei. Segons l'International Tennis Hall of Fame, aquest terme va ser encunyat per la periodista esportiva Allison Danzig.

## Rècords individuals

Els punts directes s'han registrat oficialment en els circuits de tennis professional des de 1991, de manera que aquests rècords comencen en aquell moment.
Entre els rècords aconseguits per John Isner, destaquen el de més aces en un únic torneig, amb 214 a Wimbledon 2018; el de més conversions en un únic partit, amb 113 durant el seu enfrontament d'11 hores amb Nicolas Mahut el 2010; i és l'esportista amb més punts directes en tota la carrera, amb 14.470.
Ivo Karlović és qui més aces va convertir en un partit disputat al millor de tres sets amb 45, al Halle Open de 2015. Dues setmanes més tard, a Wimbledon, es va convertir en l'únic jugador que va aconseguir almenys 40 punts directes en tres partits consecutius.
Goran Ivanišević té el rècord de punts directes en una temporada, amb els 1.477 aces aconseguits l'any 1996. Al torneig de Wimbledon de 2001, va convertir-ne 213, la millor marca fins aleshores, només un per sota de la millor marca d'Isner.
Roger Federer va aconseguir 50 punts directes en la final de Wimbledon del 2009, el rècord en una final de Grand Slam. També ocupa la tercera posició de la classificació històrica.
Serena Williams té el rècord de més punts directes en un torneig femení, amb 102, quan va guanyar el títol de Wimbledon 2012.
Karolína Plísková té la millor marca en una sola temporada, amb 530 el 2016. L'any anterior, ja havia establert la xifra de 517. També té el rècord d'aces en un sol partit, 31, a l'Open d'Austràlia 2016.

## Referències

* ↑ «punt directe | enciclopedia.cat». GEC. Arxivat de l'original el 2023-11-12. [Consulta: 28 novembre 2023].
* ↑ «Definition of ace» (en anglès). www.dictionary.com. Arxivat de l'original el 2022-09-15.
* ↑ Diccionari de Tennis. Barcelona: Generalitat de Catalunya, 1991, p. 60. ISBN 84-7739-234-X [Consulta: 24 novembre 2023].
* ↑ «Tip of the Week - December 19, 2005 - Your Second Serve». Arxivat de l'original el September 28, 2007.
* ↑ «Allison Danzig». International Tennis Hall of Fame. Arxivat de l'original el 4 June 2015.
* ↑ «ATP Tennis Media Conference». www.asapsports.com, 08-08-2007. Arxivat de l'original el 2022-09-15.
* 1 2 «Five takeaways from Anderson's marathon win over Isner at Wimbledon». tennis.com, 13-07-2018. Arxivat de l'original el 2022-09-15.
* 1 2 «Ultimate Tennis Statistics - Aces». www.ultimatetennisstatistics.com. Arxivat de l'original el 2022-09-15.
* ↑ «Aces | ATP Tour | Tennis». ATP Tour. Arxivat de l'original el 2022-09-15.
* ↑ «Karlovic beats Berdych with record 45 aces in Halle; Federer reaches semis». tennis.com, 19-06-2015. Arxivat de l'original el 2022-09-15.
* ↑ «Ivo Karlovic Strikes 41 Aces To Advance At Wimbledon». atptour.com, 04-07-2015. Arxivat de l'original el 2022-09-15.
* ↑ «Goran Ivanisevic - Player Stats - ATP Tour - Tennis». atptour.com. Arxivat de l'original el 2022-09-15.
* ↑ «Federer outlasts Roddick for record 15th Slam». ESPN.com, 05-07-2009. Arxivat de l'original el 2022-09-15.
* ↑ «Serena taken to 3 sets, wins 5th Wimbledon» (en anglès). ESPN.com, 07-07-2012. Arxivat de l'original el 2022-09-15.
* ↑ «2016 – Serve Stats». WTA Tennis. Arxivat de l'original el 2022-09-15.
* ↑ «News | WTA Tennis English». Arxivat de l'original el 2017-01-24. [Consulta: 27 gener 2017].